burgasdotpro/wikipedia huggingface dataset:
Osman II.

Osman II. (osm. tur. عثمان ثانى; po turecky známy ako "Genç Osman" – Osman Mladý; * 3. november 1604, Konštantínopol, Osmanská ríša – † 20. máj 1622, Konštantínopol, Osmanská ríša) bol sultán v Osmanskej ríši od roku 1618 až do svojej smrti 20. mája 1622. 
Mladosť.
Osman II. sa narodil v paláci Topkapı v Konštantínopole. Bol synom sultána Ahmeda I. a jeho konkubíny Mahfiruz Hatun. Podľa tradície mu už vo veľmi nízkom veku matka zaistila výchovu a vzdelanie. Vďaka tomu bol Osman známy ako básnik a ovládal veľa jazykov, vrátane arabčiny, perzštiny, gréčtiny, latinčiny a taliančiny. Osman sa narodil jedenásť mesiacov po tom ako jeho otec Ahmed I. usadol na trón. Podľa zahraničného pozorovateľa bol Osman jeden z najkultivovanejších osmanských princov. 
Osman nezískal trón hneď po smrti otca, čo bolo najskôr kvôli tomu, že jeho matka nebola obľúbenou ani hlavnou konkubínou. Jeho matka v tej dobe zomrela alebo bola vyhnaná do exilu. 
Vláda.
Osman II. nastúpil na trón vo svojich štrnástich rokoch po tom, čo bol jeho strýko Mustafa I. zosadený. Aj cez neobvyklý nízky vek sa snažil ako vládca presadiť a po tom, čo bránil východné hranice ríše pred Safíjovcami z Perzie, podnikol výpravu do Poľska počas Moldavskej magnátskej vojny. V roku 1621 nútene podpísal mierovú dohodu s Poľskom po bitke pri Chotíne; domov do Konštantínopola sa vrátil so zahanbenými janičiarmi, ktorí ho nazývali zbabelcom. Pobúrený boli aj štátnici. 
Základnú a zároveň výnimočnú slabosť mal Osman II. kvôli neprítomnosti ženskej moci v háreme. Od roku 1620 až do svojej smrti zastupovala Válide sultán obyčajná dojka. Tá sa ale nikdy nemohla vyrovnať Mustafovej matke, ktorá žila v starom paláci. Aj keď mal na svojej strane všetkých hlavných eunuchov, nemohol tým nahradiť absenciu ženy, ktorá v tomto období mala veľký význam; obzvlášť, keď bol Osman tak mladým panovníkom, neprítomnosť matky ovplyvnila dĺžku jeho vlády. Podľa Piterburga nemal Osman II. ani žiadnu Haseki Sultán (konkubínu s deťmi, milenku), aj keď Pierce tvrdí, že jeho Haseki bola Ayşe Hatun. Aj keby tomu tak bolo, Ayşe by nemohla byť Válide sultán v dobe vlády svojho muža.
Smrť.
Vzhľadom k protiváhe vplyvu janičiarov nechal Osman II. zavrieť ich obchody s kávou a začal plánovať vybudovanie novej a oddanejšej armády, ktorej hlavnou súčasťou mali byť anatolský sekbanovia. Výsledkom tohto plánu bolo povstanie priamo v paláci, organizované janičiarmi. Tí mladého sultána uväznili vo veži Yedikule, kde bol nakoniec uškrtený. Po jeho smrti mu bolo odrezané ucho, ktoré ukázali Halime Sultán a sultánovi Mustafovi I., aby potvrdili jeho smrť a aby sa už Mustafa nemusel dlhšie báť svojho synovca. Bolo to po prvýkrát v Osmanskej histórii čo bol sultán popravený janičiarmi. 
Rodina.
Konkubíny
Osman mal tri konkubíny:
Syn
Osman mal jedného syna:
V populárnej kultúre.
Postava Osmana II. sa vyskytuje v tureckom televíznom seriály "Muhteşem Yüzyıl: Kösem," kde ho stvárnil herec Taner Ölmez.
Erpe-Mere

Erpe-Mere je belgická obec vo Flámskom regióne v provincii Východné Flámsko.
Obyvateľstvo.
Obec má približne 19 280 obyvateľov (2010). 
Časti obce.
Od 1. januára 1977 obec Erpe-Mere pozostáva z týchto častí (bývalých obcí):
Evergem

Evergem je belgická obec vo Flámskom regióne v provincii Východné Flámsko.
Obyvateľstvo.
Obec má približne 33 112 obyvateľov (2010). 
Časti obce.
Od 1. januára 1977 obec Evergem pozostáva z týchto častí (bývalých obcí):
Songs About Jane

Songs About Jane je debutový album americkej pop rockovej skupiny Maroon 5 vydaný dňa 25. júna 2002 cez J Records a Octone Records. Album bol opätovne vydaný dňa 14. októbra 2003 a do konca roku 2004 sa dostal to prvej desiatky v rebríčku Billboard 200. Do konca roku 2004 sa celosvetovo predalo okolo 2,7 milióna kópií albumu a vo viacerých krajinách bol multi-platinovo certifikovaný.
Zoznam skladieb.
Všetky skladby napísali Jesse Carmichael a Adam Levine, ak nie je uvedené inak.
Zostava.
Zoznam účinkujúcich pre "Songs About Jane" použitý z Allmusic.
Ohniváčik hadovníkový

Ohniváčik hadovníkový ("Lycaena helle") je druh motýľa z čeľade ohniváčikovité.
Žije lokálne cez Pyreneje do severného Nórska a Belgicka do Strednej Ázie. V Európe sa vyskytuje iba na niekoľkých lokalitách. Na Slovensku je považovaný za vyhynutého. Je to dvojgeneračný druh.
Je to veľmi ohrozený európsky druh motýľa. V Strednej Európe obýva biotopy so zvýšeným výskytom hadovníka väčšieho ("Bistorta major") a to najmä slatiny a močaristé lúky. Je úzko viazaný na svoj biotop, samec je teritoriálny a agresívny.
Penica jarabá

Penica jarabá alebo penica pásikavá (krahuľcovitá), penica jarabá (krahulcovitá), (lat. "Curruca nisoria") je stredne veľký druh spevavca z čeľade penicovité (Sylviidae). Hniezdny areál zahŕňa hlavne východná polovica Európy a Západnú Áziu a Strednú Áziu (po Ural a Kaukaz). Je sťahovavá, so zimoviskom v tropickej Afrike (najmä Sudán). Hniezdi v otvorenej krajine s vysokými kríkmi a roztrúsenými stromami. V Európe hniezdi cca 460 tisíc až 1 milión párov. Podľa Medzinárodnej únie na ochranu prírody a prírodných zdrojov penica jarabá patrí medzi najmenej ohrozené druhy, celková populácia je stabilná, v Európe od roku 1982 nie je možné stanoviť trend, populácia má kolísavý charakter, každá hniezdna sezóna je iná.
Opis.
Medzi penicami patrí k veľkým druhom (dĺžka tela 15,5 – 17 cm) s rozpätím krídel 27 cm a váhou 30 g. Samec je zvrchu šedý, s bielymi lemami kroviek a ramenných letiek a bielymi škvrnami na konci chvosta, zospodu má husté tmavosivé vlnovky. Dúhovka je jasne žltá. Samice a mladé vtáky sú podobné, len s menej výraznou dúhovkou a nezreteľnou vlnkovanou spodinou. 
Výskyt a stav na Slovensku.
Na území Slovenska je jeho populácia stabilná, hniezdi tu 3 až 6 tisíc párov a to skoro na celom území, okrem Vysokých a Nízkych Tatier, severnej Oravy, a okolia Lúčanskej Fatry. Na Slovensku bolo dokázané alebo pravdepodobné hniezdenie v 71,10 % mapovacích kvadrátoch, pre obdobie mapovania v rokoch 1980 - 1999 platilo, že sa Slovensko bolo na siedmom mieste medzi európskymi krajinami v početnosti stavov penice jarabej. Veľkosť populácie i územie na ktorom sa vyskytuje sú "stabilné", maximálna zmena do 20%. Ekosozologický status v roku 1995 "R" - vzácny. V roku 1998 a 2001 žiadny. Európsky ochranársky status "SPEC4" - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia "S" - vyhovujúci ochranársky status.
Odhadovaný počet hniezdiacich párov v rokoch 20082012 bol 3 0006 000 párov. Krátkodobý trend i veľkosť územia na ktorom hniezdila za posledných 12 rokov (20002012) aj z pohľadu dlhodobého trendu od roku 1980 (19802012) boli "stabilné". 
V roku 2014 "LC" - menej dotknutý. 
Odhadovaný počet hniezdiacich párov v rokoch 20132018 bol 6 000 12 000 párov.
 Krátkodobý trend i veľkosť územia na ktorom hniezdila za posledných 12 rokov (20072018) aj z pohľadu dlhodobého trendu od roku 1980 (19802018) boli "stabilné".
Ekológia.
Je prevažne hmyzožravá. Hniezdi vo vetvách hustých, najčastejšie tŕnistých kríkov, v jednej znáške býva 5 (3 – 6) vajec o veľkosti 20,6 x 15,5 mm. Inkubačná doba trvá 11 – 13 dní, mláďatá hniezdo opúšťajú po ďalších 11 – 12 dňoch. Na inkubácii vajec i kŕmení mláďat sa podieľajú buď oba vtáky (u monogamných párov) alebo samotná samica (v prípade, že samec hniezdi s viac ako 1 samicou). 
Ochrana.
Je zákonom chránená, spoločenská hodnota je 1000 € (Vyhláška MŽP č. 170/2021). 
Penica jarabá je druh európskeho významu, ktorý je predmetom ochrany v 13 chránených vtáčich územiach a z toho v 3 sa vyskytuje ako kritériový druh.
Druh je zaradený do Bonnského dohovoru (Príloha II), Bernského dohovoru (Príloha II) a smernici o vtákoch (Príloha I).
Zoznam najvyšších stavieb na Slovensku podľa okresu

Toto je zoznam najvyšších stavieb na Slovensku podľa jednotlivých okresov na rok 2020.
Zoznam nie je úplný.
Martin Balsam

Martin Henry Balsam (* 4. november 1919, Bronx, New York, New York, USA † 13. február 1996, Rím, Taliansko) bol americký herec. 
Známy bol predovšetkým z filmov Všetci prezidentovi muži, "Vražda v Orient exprese", či A Thousand Clowns kde mu jeho rola priniesla Oscara. V roku 1967 získal divadelnú Tony Award za účinkovanie v "You Know I Can't Hear You When the Water's Running".
Bol trikrát ženatý a má dcéru, herečku Taliu Balsamovú.
Hugh Grant

Hugh John Mungo Grant ( * 9. september 1960, Londýn, Spojené kráľovstvo) je anglický herec a filmový producent. 
Životopis.
Vyštudoval angličtinu na univerzite v Oxforde. Postgraduálne začal študovať dejiny umenia, štúdium kvôli začínajúcej hereckej kariére nedokončil.
Vo filme debutoval v roku 1982 v snímke "Privileged ". V nasledujúcich rokoch hral v niekoľkých televíznych filmoch a seriáloch. Filmový prielom nastal v roku 1993, kedy získal hlavnú úlohu vo filme "Súmrak dňa". Výrazne na seba upozornil o rok neskôr v komédii Štyri svadby a jeden pohreb kde stvárnil plachého starého mládenca Charlesa. Táto úloha mu vyniesla Zlatý glóbus, čo ho zaradilo medzi filmové hviezdy. Charakterovo podobnú postavu si zahral i vo filmoch "Rozum a cit" (1995), "Dvaja v tom" (1995), Notting Hill (1999) a Láska nebeská (2003). Zápornejšiu úlohu mal v "Denníku Bridget Jonesovej" (2001) a v jeho pokračovaní "" (2004). Jednou z posledných filmových úloh je postava moderátora Martina Tweeda v paródii na americkú reality show "Hľadá sa superstar" (2006).
Ocenenia.
Grant získal ceny Zlatý glóbus, BAFTA a Čestného Césara. Jeho filmy zarobili viac než 2,4 miliardy dolárov.
Campoformido

Campoformido, v minulosti Campoformio alebo Campo Formio je talianske malé mesto a obec v provincii Udine v severnom regióne Furlansko-Júlske Benátky. 
Nachádza sa tu jedno z najstarších letísk Talianska. Z tohto letiska vzlietlo aj Štefánikovo lietadlo Caproni smerom do Bratislavy, kde pri pristávaní havarovalo. V mestečku je tiež zaujímavé letecké múzeum.
História.
Je známe ako miesto podpisu zmluvy z Campo Formio medzi Francúzskom podpísanou Napoleonom Bonapartem a Rakúskym cisárstvom v roku 1797, v ktorej Rakúsko dostalo Benátsko výmenou za Lombardiu, čo znamenalo definitívny koniec Benátskej republiky.
Bambiraptor

Bambiraptor je vyhynutý rod vtákovitého dinosaura z čeľade Dromaeosauridae, žijúceho v období vrchnej kriedy (asi pred 75 Ma) na území dnešného amerického štátu Montana. Bol blízky príbuzný s rodom Saurornitholestes a jeho jediným druhom je Bambiraptor feinbergi.
Nález.
Prvé pozostatky tohto malého dinosaura objavil už v roku 1993 štrnásťročný „lovec“ fosílii Wes Linster neďaleko národného parku Glacier v Montane. O svojom náleze informoval magazín "Time" a na miesto sa potom vypravila expedícia paleontológov, ktorá odhalila 95% kompletnú kostru. V roku 2000 bol tento dinosaurus opísaný skupinou amerických paleontológov (David Burnham, Kraig Derstler, Philip Currie, Robert Bakker, Zhou Zhong a John Ostrom) ako "Bambiraptor feinbergi". Rodové meno je odvodené od slova "Bambi", čo odkazuje k malým rozmerom exemplára a latinského slova "raptor" („lupič“). Druhové meno "feinbergi" je poctou rodine Feinbergovcov, ktorý exemplár darovali floridskému Graves Museum of Natural History.
Holotyp s označením AMNH FR 30554, pozostáva z takmer kompletnej kostry vrátane lebky nedospelého jedinca. V súčasnosti sa nachádza v americkom prírodovednom múzeu.
Opis.
Tento malý dromaeosaurid, merajúci približne 1,3 m na dĺžku s hmotnosťou 5 kg, bol obratný lovec drobných živočíchov. Zaujímavosťou je, že mal vôbec najväčší mozog v pomere k veľkosti tela zo všetkých známych dinosaurov (hodnota EQ - encefalizačný kvocient je 12,5 až 13,8). Išlo teda o veľmi bystrého a agilného dravca, možno žil dokonca čiastočne na stromoch. Bambiraptor bol ešte inteligentnejší než príbuzný rod Troodon. Nedávno bolo navyše zistené, že dokázal obrátiť prst proti ostatným dvom a bol tak schopný manipulovať s predmetmi. Túto schopnosť pritom zrejme žiadny iný dinosaurus až na Iguanodona nemal. Bambiraptor bol pravdepodobne teplokrvný a jeho telo pokrývalo páperovité perie, ktoré zabraňovalo tepelným stratám.
Mitchel Musso

Mitchel Tate Musso (* 9. júl 1991, Garland, Texas, USA) je americký herec, spevák a textár.
Životopis.
Musso začal svoju profesionálnu hereckú kariéru vo veku 8 rokov a pokračoval tak v stopách mnohých členov rodiny, ktorí sú herci a hudobníci. V súčasnej dobe žije v Los Angeles.
Musso debutoval na Disney Channel v „Live is a Ruff“ a pokračoval v „Hatching Pete“. Tiež hral vo všetkých sériách „Hannah Montana“ aj keď v poslednej sérii len ako hosť. 
Je tiež spevák a skladateľ, vydal svoj druhý album "Brainstorm" v novembri 2010. Nahrával aj pesničky k „Hannah Montana 3“, „Kúzelníci z Waverly Place“ a „Phineas a Ferb“. Taktiež hrá úvodné melódie pre „PrankStars“ a pre „Pair of Kings“.
Majstrovstvá Európy EFTA v nohejbale žien a juniorov 2011

Majstrovstvá Európy v nohejbale žien a juniorov 2011 boli 2. majstrovstvá Európy (1. pod hlavičkou EFTA) v nohejbale žien a juniorov. Bolo to najvyššie európske podujatie EFTA v nohejbale žien a juniorov v roku 2011. Konalo sa od 4.5. júna 2011 vo Vitorii, v Baskicku, autonómnej časti Španielska, za účasti 12 tímov zo 7 štátov. Všetky zápasy sa hrali v jedinej aréne, a to Caja Laboral Baskonia Sports City Hall.
Výsledky.
Ženy.
Dvojice.
Semifinále
Stretnutie o 5. miesto
Stretnutie o 3. miesto
Finále
Trojice.
Semifinále
Stretnutie o 5. miesto
Stretnutie o 3. miesto
Finále
Juniori.
Dvojice.
Semifinále
Stretnutie o 5. miesto
Stretnutie o 3. miesto
Finále
Trojice.
Semifinále
Stretnutie o 5. miesto
Stretnutie o 3. miesto
Finále
Konečné poradie tímov.
Ženy.
Jednotlivkyne
Dvojice
Trojice
Juniori.
Jednotlivci
Dvojice
Trojice
The Final Countdown (album)

The Final Countdown je tretí štúdiový album švédskej rockovej skupiny Europe. Bol vydaný dňa 26. mája 1986 vydavateľstvom Epic Records a mal obrovský úspech, pričom v USA sa predalo viac ako 3 milióny kópií a dosiahol 8. miesto v rebríčku Billboard 200 a vysoké pozície v rebríčkoch po celom svete. Bol nahraný v Powerplay Studios v Zürichu, Soundtrade Studios v Štokholme, Mastersound Studios v Atlante a Fantasy Studios v Berkeley.
Z albumu bolo vydaných päť singlov: „The Final Countdown“, „Love Chaser“, „Rock the Night“, „Carrie“ a „Cherokee“.
Osem z desiatich skladieb albumu bolo použitých vo komédii "Piráti ciest".
O Peťovi a zlatej rybke

O Peťovi a zlatej rybke je česko-slovenský animovaný seriál, ktorý zobrazuje príbehy chlapca Petra, ktorý sa chytí na udicu a zoznámi sa so zlatou rybkou. Seriál bol vyrobený v rokoch 1990 až 1991. Nakreslil ho a režíroval Stanislav Remeš.
Jaromír Pastorek

Prof. RNDr. Jaromír Pastorek, DrSc. (* 18. marec 1957, Nové Zámky) je slovenský biochemik a objaviteľ génu kódujúceho nádorovo-asociovaný proteín CA IX, ktorý slúži ako marker hypoxických nádorov. Vyštudoval na Prírodovedeckej fakulte Univerzity Komenského v Bratislave. V roku 2009 bol zvolený za predsedu Slovenskej akadémie vied, v roku 2013 znovuzvolený do druhého štvorročného obdobia. 15. januára 2014 ako predseda samosprávnej vedeckej inštitúcie vyjadril v mene Slovenskej akadémie vied podporu Robertovi Ficovi v nastávajúcich prezidentských voľbách. 18. decembra 2014 Snem SAV prijal návrh o jeho odvolaní z postu predsedu. „Medzi hlavnými argumentmi navrhovateľov odvolania bol spôsob rokovania predsedu SAV s predstaviteľmi štátu o rozpočte, kritizovali ho aj pre nedostatočnú komunikáciu vnútri akadémie.“ 15. januára 2015 bol na základe uznesenia Vlády SR č. 28 2015 menovaný za splnomocnenca vlády SR pre výskum a inovácie, predkladateľom návrhu bol predseda vlády Robert Fico. Je ženatý, má dve deti.
Ocenenia.
Pôsobenie v grantových agentúrach, komisiách a vedeckých spoločnostiach:
Magazín

Magazín môže byť:
Motoristický časopis

Motoristický časopis je časopis, ktorý sa obsahuje novinky o automobiloch a automobilovom priemysle. Motoristické časopisy môžu obsahovať testy nových automobilov, porovnávacie testy, ktoré popisujú výhody a nevýhody porovnávaných modelov, automobilové koncepty budúcnosti, dôverné informácie, tzv. „spyshots“ (fotografie maskovaných modelov testovaných automobilkami), úpravy automobilov, zoznamy nových modelov s cenami, špecifikáciami a hodnoteniami, inzercie ojazdených automobilov, správy a udalosti z motoristického športu a rôzne ďalšie informácie.
Prvá publikácia motoristického časopisu začala v roku 1895 a mal názov "The Horseless Age". Neskôr bol premenovaný na "Automotive Industries Magazine".
Adolf I. Frederik

Adolf (I.) Frederik alebo Adolf (I.) Fredrik alebo Adolf (I.) Fridrich (* 14. máj 1710, Gottorp † 12. február 1771, Štokholm) bol holštajnsko-gottorpský vojvoda a švédsky kráľ. Panoval od roku 1751 až do svojej smrti. Bol považovaný za slabého kráľa.
Korunovaný bol 26. novembra 1752.
Pôvod.
Narodil sa ako druhý syn vojvodu Christiana Augusta Šlezvicko-holštajnsko-gottorpského a Albertiny Friederiky von Baden-Durlach. 23. júna 1743 ho zvolil Riksdag za následníka švédskeho trónu.
Rodina.
29. augusta 1744 sa v paláci Drottningholm oženil s pruskou princeznou Lujzou Ulrikou, sestrou Fridricha Veľkého. 
V manželstve sa narodili (okrem mŕtvo narodeného v roku 1745) štyri deti – traja synovia a dcéra:
Rádio – Top 100

Rádio – Top 100 (Rádio Top 100 Oficiálna) je slovenský airplay rebríček publikovaný IFPI ČR každý týždeň od zrušenia SNS IFPI dňa 31. decembra 2009. Okrem rebríčka Top 100 je v činnosti tiež Rádio SK 50 Oficiálna, ktorá obsahuje výhradne piesne slovenských a českých interpretov. Online verzie rebríčkov sú zverejnené na ifpicr.cz/hitparadask, kde sú zobrazené Top 100, respektíve Top 50 pozície.
Zoznam kráľov Mykén

Archeologické nálezy dokazujú, že Mykény boli obývaným sídlom už v treťom tisícročí pred Kr. Po príchode Grékov sa v druhom tisícročí pred Kr. stali centrom gréckej civilizácie. Kultúru, ktorú Gréci vytvorili medzi 16.12. storočím pred Kr. poznáme pod menom Mykénska kultúra. Okolo roku 1150 pred Kr. bola mykénska civilizácia rozvrátená vpádom Dórov.
Aj keď Mykénčania poznali písmo (Lineárne písmo B), historické záznamy z tohto obdobia nie sú známe, lebo písmo používali len na vládne a hospodárske účely. Obdobie mykénskej civilizácie nám aspoň sčasti približujú starogrécke eposy Iliada a Odysea od Homéra, napísané pravdepodobne v polovici 8. storočia pred Kr.
Mykénsky vládca býval v mohutnom hrade postavenom z obrovských kamenných kvádrov obkolesenom širokými hradbami. V paláci, ktorý bol centrom moci pôsobili aj umelci a remeselníci. Vládca mykénskeho kráľovstva sa popri riadení štátu, zaoberal hlavne obchodom, vojnou, lovom a zaisťoval tiež priazeň bohov konaním bohoslužieb. 
Mená vládcov Mykén poznáme len z gréckej mytológie. Podľa gréckych mýtov Mykény založil kráľ Tiryntu Perseus, ktorý sa potom do Mykén presťahoval a stal sa tak prvým mykénskym kráľom.
"Nasledujúci zoznam uvádza mená mykénskych kráľov chronologicky zoradených tak, ako ich zaznamenali grécke mýty. Uvedené storočia sú fiktívne."
Asiné

Asiné môže byť:
Asiné alebo Asina môže byť aj v gréckej mytológii dcéra Lakedaimóna, pozri Asiné (dcéra Lakedaimóna).
Lakedaimón (kráľ Sparty)

Lakedaimón () je v gréckej mytológii zakladateľom lakedaimónského kráľovstva s hlavným mestom Spartou.
Jeho otcom bol najvyšší boh Zeus, matkou Plejáda Taygeté. Oženil sa so Spartou, dcérou riečneho boha Euróta, boha rovnomennej rieky, ktorá preteká Spartou a vlieva sa do Lakónskeho zálivu.
Kráľ Lakedaimónu potom vládol na Eurótovom území a novovzniknuté kráľovstvo nazval svojím menom Lakedaimón. Založil tiež hlavné mesto, ktoré pomenoval po svojej manželke Sparta. Z manželstva sa narodili synovia Amyklas a Himeros a dcéry Eurydika (nie je totožná s Orfeovou manželkou), Asiné a Kleodiké.
Následníkom trónu sa stal Amyklas, ktorý neskôr v blízkosti Sparty založil mesto Amyklai. Po ňom kraľoval Periéres, potom Tyndareós, po ňom Menelaos, ktorý sa oženil s krásnou Helenou, kvôli ktorej sa rozpútala trójska vojna.
Monster Worldwide

Monster Worldwide, Inc. (pôvodne The Monster Board ) je spoločnosť zo Spojených štátov, ktorá prevádzkuje viacero webových stránok, ktoré sa zameriavajú na vyhľadávanie voľných pracovných miest.
Stránka Monster patrila medzi 20 najnavštevovanejších webov celosvetovo.
Dnes je Monster najväčším vyhľadávačom práce na svete s viac než miliónom voľných pracovných pozícií a s viac ako 150 miliónmi životopisov v databáze (2008). Stránky každý mesiac navštívi viac ako 63 miliónov uchádzačov o prácu. Táto spoločnosť zamestnáva približne 5000 zamestnancov v 36 krajinách. Sídlo spoločnosti je v Maynard, Massachusetts v Spojených štátoch. Monster tiež prevádzkuje Monster Employment Index. Sídlom českej a slovenskej dcérskej spoločnosti Monster Worldwide CZ s.r.o. je Praha.
dejiny.
Monster bol úplne prvým verejným vyhľadávačom práce na internete; prvou databázou životopisov na svete a prvým vyhľadávačom, ktorý používa automatických agentov vyhľadávania alebo upozornenia o ponukách práce. V roku 1999 sa The Monster Board premenoval na Monster.com po fúzii so spoločnosťou Online Career Center. Korporácia Monster Worldwide vznikla v roku 1999 po splynutí spoločností The Monster Board (TMB) a Online Career Center (OCC), ktoré boli najpopulárnejšími kariérnymi stránkami na internete. Monster je primárne využívaný k tomu, aby pomohol uchádzačom o prácu nájsť si voľné pozície, ktoré sa zhodujú s ich kariérnym profilom a požadovanou lokalitou. Na stránkach Monster je možné hľadať ponuky práce z celého sveta. V roku 2000 Monster do svojho portfólia získal spoločnosť JOBTRAK, ktorá mala vytvorené partnerstvo s viac ako 1500 univerzitnými centrami. V tom istom roku Monster spustil stránku Monstermoving.com, ktorá mala za cieľ poskytovať flexibilným uchádzačom o prácu potrebné informácie pre úspešnú relokáciu. 
The Monster Board sa v roku 2003 premenoval na Monster Worldwide, Inc. a jeho akcie sa začali obchodovať na Nasdaq pod symbolom "MNST".
V apríli roku 2002 Monster kúpil URL adresu a obchodnú známku Jobs.com.
V roku 2007 Monster spustil svoje prvé mobilné služby v oblasti vyhľadávania práce a kariérneho poradenstva v Amerike a Európe. 
V roku 2008 Monster získal technológiu Trovix, sémantický vyhľadávač práce a nástroj pre presné nájdenie vhodných uchádzačov o prácu a pre ne vyhovujúcich ponúk práce. 
V roku 2010 Monster kúpil svojho rivala HotJobs od spoločnosti Yahoo!.
Majstrovstvá Európy EFTA v nohejbale mužov 2011

Majstrovstvá Európy EFTA v nohejbale mužov 2011 bol prvý turnaj majstrovstvá Európy v nohejbale mužov, ktoré organizovala Európska nohejbalová asociácia (EFTA). Konal sa v dňoch od 7.8. októbra 2011 v Corte, vo Francúzsku, konkrétne na ostrove Korzika, za účasti 8 tímov. Už po šiestykrát sa celkovým víťazom ME (turnaje FIFTA + EFTA) stal tím Slovenska.
Čachtický hradný vrch

Čachtický hradný vrch je národná prírodná rezervácia v pohorí Malé Karpaty v podcelku Čachtické Karpaty, východne od obce Višňové. Je v správe štátnej ochrany prírody Malé Karpaty. 
Nachádza sa v katastrálnom území obcí Višňové a Čachtice, okres Nové Mesto nad Váhom v Trenčianskom kraji. Vyhlásená bola v roku 1964 (s novelizáciou z roku 1993) na rozlohe , bez ochranného pásma. Rezervácia je súčasťou CHKO Malé Karpaty. Na území rezervácie platí 4. stupeň ochrany.
Predmetom ochrany sú: "Severné časti Malých Karpát – hradný vrch s dominujúcou zrúcaninou hradu Čachtice. Geologický podklad je mezozoický, vyskytujú sa tu povrchové i podzemné krasové formy. Vzácna lesostepná vegetácia – stredozemné a xerotermné druhy. Vzácne druhy hmyzu.
Ján Hrubala

Ján Hrubala môže byť:
Ján Hrubala (právnik)

JUDr. Ján Hrubala (* 26. január 1964, Levice) je slovenský právnik a sudca, predseda senátu a od augusta 2020 predseda Špecializovaného trestného súdu v Pezinku.
Životopis.
V roku 19781982 študoval na gymnáziu v Banskej Bystrici, 19821986 na Právnickej fakulte Univerzity Pavla Jozefa Šafárika v Košiciach. V roku pracoval ako 1987 justičný čakateľ Krajského súdu v Banskej Bystrici, absolvoval krátkodobé stáže zamerané na štúdium súdnych systémov a možnosti mimosúdneho riešenia sporov v Nemecku a v Holandsku, študijný pobyt v Spojených štátoch, zameraný najmä na oblasť používania práva ako nástroja verejného záujmu a oblasť mediácie. Získal tiež certifikát mediačného tréningu. V roku 19891993 sudca Okresného súdu v Banskej Bystrici, 19911993 podpredseda Okresného súdu v Banskej Bystrici, 19931995 podpredseda Krajského súdu pre trestnoprávny úsek, 1995 predseda stredoslovenskej sekcie Združenia sudcov Slovenska, 19931996 sudca Krajského súdu v Banskej Bystrici, 19962003 advokát v Banskej Bystrici, 20032005 riaditeľ Odboru boja proti korupcii Úradu vlády SR, v rokoch 2005 – 2009 sudca Špeciálneho súdu a od roku 2009 sudca Špecializovaného trestného súdu.
Predseda Špecializovaného trestného súdu.
V roku 2020 sa zúčastnil výberového konania na funkciu predsedu Špecializovaného trestného súdu v Pezinku, pričom sa umiestnil na prvej pozícii spomedzi troch kandidátov. Ministerka spravodlivosti Mária Kolíková ho do funkcie vymenovala 6. augusta 2020 s platnosťou od nasledujúceho dňa. Súd po skončení funkčného obdobia Michala Trubana dočasne viedol podpredseda Roman Púchovský.
Publikoval v odborných časopisoch, spoluautor niekoľkých odborných publikácií najmä z oblasti ľudských práv, participácie občanov na správe vecí verejných a interaktívnych prístupov vo výučbe práva. Člen správnej rady Nadácie otvorenej spoločnosti OSFSlovensko, Legislatívnej rady vlády SR, spolupráca s mimovládnou organizáciou CEPA, odborný garant projektu Právo vo verejnom záujme a i.
Ján Hudák

Ján Hudák (* 4. marec 1923, Canton † 21. máj 1996, Bratislava) bol slovenský literárny a kultúrny historik, prekladateľ. Pseudonym: J. Hák, Rákoš
Životopis.
Študoval na gymnáziu v Rožňave, Tisovci a v Banskej Bystrici. Pracovník Encyklopedického ústavu SAV v Bratislave (od 1966). Autor monografie "Úvod do diela Martina Kukučína", prozaických a dramatických prác, ktoré ostali v rukopise. Spoluautor monografie "Plastidy", autor súpisu "Patrocínia na Slovensku", moralizátorskej prózy 19. stor. "Beletria pre ľud" a i.
Prekladateľ z poľštiny, srbčiny, chorvátčiny a nemčiny.
Milan Izák

Milan Izák môže byť:
Milan Izák (odbojár)

Milan Izák (* 19. jún 1913, Banská Bystrica – † 15. august 1954, tragicky na Oravskej priehrade; pochovaný v Banskej Bystrici) bol slovenský protifašistický bojovník a notár.
Životopis.
Študoval na Reformnom reálnom gymnáziu v Banskej Bystrici (maturoval 19311932). Účastník protinacistického odboja počas druhej svetovej vojny. Zachraňoval prenasledovaných obyvateľov Banskej Bystrice a ďalších miest Slovenska pred gestapom, vydal 460 falošných legitimácií a vystavoval nebezpečenstvu svoj život.
Pôsobil ako hlavný notár na Hrochoti a v Mičinej. Prednosta Mestského národného výboru v Banskej Bystrici (19451947).
Mljet

Mljet (, ) je chorvátsky ostrov v južnej časti Jadranského mora. Administratívne patrí do Dubrovnícko-neretvianskej župy, má rozlohu a 1 111 (2002) obyvateľov. Dosahuje dĺžku 37 a maximálnu šírku . Najvyšší vrch Veliki grad dosahuje výšku 
Charakteristika.
Mljet leží v južnej Dalmácii, juhozápadne od Dubrovnika a južne od polostrova Pelješac. Podnebie je stredomorské mierne, sneh sa vyskytuje priemerne raz za 10 rokov. Spojenie s pevninou zabezpečuje trajekt, ktorý premáva zo Sobry do prístavu Prapatno na polostrove Pelješac i do Dubrovnika.
Príroda.
Ostrov je známy svojou lesnatosťou, ktorá dosahuje až 72 %, čo ho radí medzi najzelenšie lokality v krajine. V západnej časti ostrova bol 12. novembra 1960 vytvorený národný park. Medzi zaujímavosti patrí dvojica jazier, úzkymi úžinami spojených s Jadranským morom a majú tak slanú vodu. "Velké jazero" má rozlohu a dosahuje hĺbku , "Malé jazero" má rozlohu a hĺbku . 
Obyvateľstvo.
Ostrov patrí do Dubrovnícko-neretvianskej župy a najväčšie osady sú:
Hospodárstvo.
Hospodárstvo ostrova je založené najmä na pestovaní olív a viniča, rybolove a turistickom ruchu.
Tour Solférino

Tour Solférino (doslova "Veža Solférino") bola veža postavená v roku 1859 v Paríži na vtedajšej ulici Rue des Rosiers (dnes "Rue du Chevalier-de-la-Barre").
Stála na vrchole kopca Montmartre pravdepodobne v lokalite, kde sa dnes nachádza Bazilika Sacré-Cœur. Bola to rozhľadňa s výhľadom na Paríž, ktorú postavil majiteľ kabaretu "Solférino", kde sa vyberalo vstupné. Názov je odvodený od talianskeho mestečka Solferino, kde sa v roku 1859 odohrala bitka, v ktorej Napoleon III. porazil Rakúšanov. Veža bola cielene zničená v roku 1870 počas prusko-francúzskej vojny, aby nemohla slúžiť ako orientačný bod riadenia paľby pruskému delostrelectvu.
Osan a dračí kráľ

Osan a dračí kráľ je česko-slovenský animovaný seriál, ktorý zobrazuje príbehy bohatiera Osana, čerpajúce z legiend Ďalekého východu. Seriál bol vyrobený v rokoch 1990 až 1991. Nakreslil ho Jiří Bláha a režíroval Milan Horvatovič.
Sedem výmyselných budíkov

Sedem výmyselných budíkov je česko-slovenský animovaný seriál, ktorý zobrazuje príbehy pána a jeho nerozlučného kamaráta budíka, ktorí spolu prežívajú neobyčajné situácie. Seriál bol vyrobený v roku 1991. Nakreslil ho Zdeněk Smetana a režíroval Mirko Kačena.
Čertík Lucifuk

Čertík Lucifuk je česko-slovenský a neskôr slovenský animovaný seriál, ktorý zobrazuje príbehy o čertíkovi Lucifukovi, synovi samotného Lucifera, ktorý sa v čertej škole vždy ulieval, a preto vždy svoje kúzlo popletie. Seriál bol vyrobený v rokoch 1990 až 1993. Nakreslil ho Jan Tippman a režíroval Lubomír Beneš.
Hrdinovia siedmich morí

Hrdinovia siedmich morí je česko-slovenský a neskôr slovenský animovaný seriál, ktorý originálnym spôsobom zobrazuje príbehy známych dobrodružných hrdinov. Seriál bol vyrobený v rokoch 1990 až 1996. Nakreslil ho a režíroval Štefan Martauz.
All Things Bright and Beautiful

All Things Bright and Beautiful je tretí štúdiový album americkej elektronickej skupiny Owl City. Album bol vydaný 14. júna 2011 vydavateľstvom Universal Records. 
Zoznam skladieb.
 Skladba „Lonely Lullaby“ je ako bonusová skladba dostupná po stiahnutí aplikácie Owl City Galaxy na iTunes.
Murgaš

Murgaš môže byť:
Indické rozprávky

Indické rozprávky je česko-slovenský a neskôr slovenský animovaný seriál, ktorý s humorom zobrazuje príbehy zo starovekých indických bájok, na konci ktorých je vždy poučenie. Seriál bol vyrobený v rokoch 1991 až 1993. Nakreslil ho a režíroval Milan Lesniak. Seriál dostal ocenenie Čestné uznanie na Prix Danube v roku 1993.
Snehuliacke rozprávky

Snehuliacke rozprávky je česko-slovenský a neskôr slovenský animovaný seriál, ktorý zobrazuje príbehy snehuliakov a ich zimné radovánky. Seriál bol vyrobený v rokoch 1992 až 1993. Nakreslil ho Ladislav Pálka a režíroval Jindřich Liška.
Bol raz jeden zámoček, bol raz jeden hrad

Bol raz jeden zámoček, bol raz jeden hrad je slovenský animovaný seriál, ktorý zobrazuje príbehy o slovenských hradoch a zámkoch. Seriál bol vyrobený v roku 1996. Nakreslil ho a režíroval Ladislav Pálka.
Al a Dal

Al a Dal je slovenský animovaný seriál, ktorý zobrazuje príbehy dvoch plastelínových kamarátov Ala a Dala na obyčajnom dvore. Seriál bol vyrobený v roku 1993. Nakreslil ho a režíroval Dalibor Nytra.
Zvonček a Margarétka

Zvonček a Margarétka je slovenský animovaný seriál, ktorý zobrazuje príbehy o dvoch lúčnych škriatkoch, Zvončekovi a Margarétke, a ich objavovaním sveta živej prírody. Seriál bol vyrobený v roku 1995. Režírovali ho František Jurišič a Valéria Takáčová, ktorá ho aj nakreslila.
Dugi otok

Dugi otok (, v preklade "Dlhý ostrov") je siedmy najväčší chorvátsky ostrov.
Geografia ostrova.
Nachádza sa v severnej Dalmácii, v strednej časti Jadranského mora, neďaleko Zadaru. Severne ležia ostrovy Molat, Sestrunj a Ugljan, juhovýchodne Žut a Kornat. Má rozlohou a najvyšší vrch Vela Straža dosahuje výšku . Je dlhý 43 a široký maximálne .
Obyvateľstvo.
Nachádza sa v Zadarskej župe, obýva ho okolo 2 900 obyvateľov a najväčšie mesto na ostrove je správne centrum Sali, kde žije približne 1 820 ľudí. Hlavným zdrojom obživy je okrem turizmu i rybárstvo a vinárstvo.
Obce a osady: Zaglav, Žman, Luka, Savar, Brbinj, Dragove, Soline, Božava, Veli Rat, Verunić a Polje.
Senzačné zážitky klokana Hopíka

Senzačné zážitky klokana Hopíka je slovenský animovaný seriál, ktorý zobrazuje dobrodružstvá malého zvedavého klokana Hopíka. Seriál bol vyrobený v roku 1995. Nakreslila ho Lucie Dvořáková a režíroval Zdeněk Vinš.
Tút

Tút je slovenský animovaný seriál, ktorý zobrazuje dobrodružstvá malého autíčka Tút vo veľkom automobilovom svete. Seriál bol vyrobený v roku 1995. Nakreslila ho Eva Šedivá a režíroval Josef Lamka.
Guľaté rozprávky

Guľaté rozprávky je slovenský animovaný seriál, ktorý zobrazuje príbehy o loptách a loptičkách, guľočkach a balónikoch, ktoré prežívajú svoje príbehy vo svete Guľatých rozprávok. Seriál bol vyrobený v roku 1994. Nakreslil ho a režíroval Ladislav Pálka.
Fedor Jesenský

Fedor Jesenský môže byť:
Fedor Jesenský (právnik)

JUDr. Fedor Jesenský - Jeszenszky-Gasparovje (* 9. september 1904, Liptovský Mikuláš † 9. apríl 1949, Martin) bol právnik, prekladateľ, vydavateľ.
Životopis.
Študoval na gymnáziu v Martine, do roku 1929 na Právnickej fakulte KU v Prahe, JUDr. Advokát v Martine, neskôr redaktor Slovenského hlasu v Žiline, 1939-1946 šéfredaktor Národných novín v Martine, z toho v septembri 1944 v Banskej Bystrici, v septembri- 
októbri súčasne pracovník tamojšieho tlačového odboru SNR.
&lt;br&gt;Po oslobodení exponent DS. Prekladateľ modernej prózy 20. stor. z ruštiny a francúzštiny. Autor právnickej práce o poistení, spolutvorca moderného slovenského právnického názvoslovia.
Talence

Talence je mesto tvoriace tretie najväčšie predmestie Bordeaux, situované v juhozápadnom Francúzsku v departemente Gironde, región Nové Akvitánsko.
Geografia.
Susedné obce: Bordeaux, Pessac, Gradignan, Villenave-d'Ornon a Bègles.
Vývoj počtu obyvateľov.
"Počet obyvateľov"
Schopný človek

Schopný človek môže byť:
Otrhance

Otrhance sú výrazný hrebeň, rozdeľujúci Račkovu dolinu a Jamnícku dolinu v Západných Tatrách. Sú dlhé vyše a ich najvyšším bodom je Jakubina, druhý najvyšší vrch Západných Tatier. Začínajú sa hrebeňom Ostredka a končia rozľahlým masívom Hrubého vrchu na slovensko-poľskej štátnej hranici. 
Výhľady.
Zo všetkých vyššie uvedených vrcholov je pekný výhľad na Jamnícku dolinu, Račkovu dolinu a na zvyšok hrebeňa.
Deep Blue Something

Deep Blue Something je americká rocková skupina, najviac známa svojim hitom „Breakfast at Tiffany’s“. Skupina vznikla v roku 1992 v Dentone v Texase. Založili ju vtedajší študenti Todd a Toby Pipes, Clay Bergus a John Kirtland. Pôvodne sa skupina nazývala Leper Messiah. 
Skupina vydala svoj prvý album "11th Song" v roku 1993. V roku 1994 (neskôr cez ďalšie vydavateľstvá v roku 1995) skupina vydala svoj druhý album "Home". Singel „Breakfast at Tiffany’s“ z tohto albumu sa dostal do prvej päťky v USA a na 1. miesto v Spojenom kráľovstve.
Skupina tiež mala dvan menšie hity: „Halo“, ktorý sa umiestnil tesne pod Billboard Hot 100 na mnoho týždňov v roku 1995 a „Josey“, ktorý dosiahol 27. miesto v Spojenom kráľovstve.
Mimo USA vydala skupina v roku 1998 album "Byzantium". O tri roky neskôr, v roku 2001, vydala rovnomenný album.
Song 2

„Song 2“ je skladba anglickej alternatívnej rockovej skupiny Blur. Je druhou skladbou a zároveň druhým singlom z ich piateho štúdiového albumu "Blur". Skladba, ktorej základ je gitarový riff, je známa svojím nabudeným refrénom a patrí medzi najznámejšie skladby, ktoré skupina nahrala.
V októbri 2011 zaradil časopis "NME" skladbu na 79. miesto do zoznamu 150 Best Tracks of the Past 15 Years. Skladba bola v USA najväčším hitom pre skupinu a v rebríčku Modern Rock Tracks dosiahla 6. miesto.
Majstrovstvá sveta v korfbale 1978

Majstrovstvá sveta v korfbale 1978 boli 1. majstrovstvá sveta v korfbale, ktoré organizuje Medzinárodná korfbalová federácia (IKF). Konali sa v dňoch od 6.11. novembra 1978 v troch holandských mestách: Amsterdam, Assen a Nuenen, za účasti 8 tímov. Titul získalo domáce , ktoré vo finálovom stretnutí zvíťazilo nad .
Pozvánku na turnaj MS dostalo všetkých 10 vtedajších členov IKF. Ospravedlnili sa 2 členoviaAustrália a Surinam.
Majstrovstvá sveta v korfbale 1984

Majstrovstvá sveta v korfbale 1984 boli v poradí 2. majstrovstvá sveta v korfbale, ktoré organizuje Medzinárodná korfbalová federácia (IKF). Konali sa v dňoch od 24.27. apríla 1984 v štyroch belgických mestách: Antverpy, Louvain la Neuve, Hasselt a Gent, za účasti 8 tímov. Pôvodne malo záujem predtaviť až 10 družstiev. Nováčikmi turnaja boli družstvá Austrálie a Francúzska. Titul obhájilo , ktoré vo finálovom stretnutí zvíťazilo nad domácim .
Majstrovstvá sveta v korfbale 1987

Majstrovstvá sveta v korfbale 1987 boli v poradí 3. majstrovstvá sveta v korfbale, ktoré organizuje Medzinárodná korfbalová federácia (IKF). Konali sa v dňoch od 20.25. apríla 1987 v šiestich holandských mestách: Amsterdam, Bennekom, Dordrecht, Papendrecht, Rotterdam a Wormer, za účasti rekordných 12 tímov. Nováčikom turnaja bola štvorica družstiev: Aruba, Indonézia, Portugalsko a Taiwan. Holandsko organizovalo svetový šampionát druhýkrát, predtým hostilo toto podujatie v roku 1978. Titul tretíkrát v rade získalo domáce , ktoré vo finálovom stretnutí zvíťazilo nad . Finále sa konalo v aréne Ahoy Rotterdam. Bronzové Spojené kráľovstvo získalo svoju prvú medailu.
Turnaj slúžil zároveň ako kvalifikácia na Svetové hry 1989, ktoré hostilo Karlsruhe. Kvalifikovali sa na ne obaja finalisti + najlepšie družstvo Európy, Ázie a Ameriky.
Ocean Eyes (album)

Ocean Eyes je druhý štúdiový album americkej elektronickej skupiny Owl City. Album bol vydaný 14. júla 2009 vydavateľstvom Universal Records.
Majstrovstvá sveta v korfbale 1991

Majstrovstvá sveta v korfbale 1991 boli v poradí 4. majstrovstvá sveta v korfbale, ktoré organizuje Medzinárodná korfbalová federácia (IKF). Konali sa v dňoch od 2.6. apríla 1991 v piatich belgických mestách: Antverpy, Berchem, Brusel, Gent a Turnhout, za účasti 12 tímov. Nováčikmi turnaja boli družstvá Arménska a Indie. Belgicko organizovalo svetový šampionát druhýkrát, predtým hostilo toto podujatie v roku 1984. Domáce získalo aj titul, keď vo finálovom stretnutí zvíťazilo nad predchádzajúcim 3-násobným víťazom z . Finále sa konalo v aréne Sporthal Arena, ktorá sa nachádza vo štvrti Deurne. Bronzový Taiwan získal svoju prvú medailu.
Turnaj slúžil zároveň ako kvalifikácia na Svetové hry 1993, ktoré hostil Haag. Kvalifikovali sa na ne najlepšie družstvo turnaja, dve najlepšie družstvá Európy, a najlepšie družstvo Ázie a Ameriky.
Aublysodon

Aublysodon bol rod mäsožravého dinosaura z čeľade Tyrannosauridae, žijúceho v období vrchnej kriedy na západnom území Severnej Ameriky (Montana). Typový exemplár je reprezentovaný iba zubným materiálom. Podobné typy fosílnych zubov však boli objavené aj v Kanade a Ázii. Taxón bol opísaný paleontológom Josephom Leidym v roku 1868. Dnes je tento taxón považovaný za neplatný, pravdepodobne totiž ide o fosílie nedospelého tyranosaurida, napr. rod Albertosaurus alebo Gorgosaurus. Jediný druh je Aublysodon mirandus.
Majstrovstvá sveta v korfbale 1995

Majstrovstvá sveta v korfbale 1995 boli v poradí 5. majstrovstvá sveta v korfbale, ktoré organizuje Medzinárodná korfbalová federácia (IKF). Konali sa v dňoch od 5.11. novembra 1995 v Naí Dillí, v Indii, za účasti 12 tímov. Nováčikmi turnaja boli družstvá Česka, Južnej Afriky a Slovenska. India bola prvou ázijskou krajinou, ktorá hostila svetový šampionát. Všetky zápasy sa konali v jedinej aréneIndira Gandhi Indoor Stadium s kapacitou 14 348 divákov. Svoj štvrtý titul získalo , ktoré vo finálovom stretnutí zvíťazilo nad obhajcom titulu z . Bronzové získalo svoju prvú medailu.
Turnaj slúžil zároveň ako kvalifikácia na Svetové hry 1997, ktoré hostilo Lahti. Kvalifikovalo sa na ne 6 najlepších družstiev. 
Kvalifikácia.
Pozn: USA sa z turnaja odhlásilo, nahradilo ho Slovensko z európskej kvalifikácie.
Majstrovstvá sveta v korfbale 1999

Majstrovstvá sveta v korfbale 1999 boli v poradí 6. majstrovstvá sveta v korfbale, ktoré organizuje Medzinárodná korfbalová federácia (IKF). Konali sa v dňoch od 10.17. júla 1999 v Adelaide, v Austrálii, za účasti 12 tímov. Nováčikmi turnaja boli družstvá Japonska, Katalánska a Poľska. Zápasy sa odohrali v aréne Clipsal Powerhouse. Titul obhájilo , ktoré vo finálovom stretnutí zvíťazilo nad . 
Turnaj slúžil zároveň ako kvalifikácia na Svetové hry 2001, ktoré hostila japonská prefektúra Akita. Kvalifikovalo sa na ne 6 najlepších družstiev. 
Kvalifikácia.
Pozn: Česko a USA (neskôr oslovená aj Aruba) sa z turnaja odhlásili, nahradili ich a , ako organizátor nasledujúcich Svetových hier.
Kosakivka (Lypovecký rajón)

Kosakivka () je dedina na Ukrajine v Lypoveckom rajóne vo Vinnyckej oblasti. Žije tu 388 obyvateľov.
Majstrovstvá sveta v korfbale 2003

Majstrovstvá sveta v korfbale 2003 boli v poradí 7. majstrovstvá sveta v korfbale, ktoré organizuje Medzinárodná korfbalová federácia (IKF). Konali sa v dňoch od 27. októbra9. novembra 2003 v štyroch holandských mestách: Rotterdam, Goes, Middelburg a Vlissingen, za účasti rekordných 16 tímov. Počet účastníkov sa oproti predchádzajúcim turnajom zvýšil o 4 tímy. Nováčikom turnaja bolo iba družstvo Maďarska. Holandsko organizovalo svetový šampionát tretíkrát, predtým hostilo toto podujatie v rokoch 1978 a 1987. Zápasy základných skupín a play-off sa odohrali v arénach Ahoy Rotterdam a Topsportcentrum Rotterdam. Tretí titul v rade získalo domáce , ktoré vo finálovom stretnutí zvíťazilo nad . Bronzové získalo svoju prvú medailu. 
Turnaj slúžil zároveň ako kvalifikácia na Svetové hry 2005, ktoré hostil Duisburg. Kvalifikovalo sa na ne 5 najlepších družstiev.
Kvalifikácia.
Pozn: Keďže ani jedno družstvo z Ameriky neprejavilo záujem zúčastniť sa MS, bolo Arménsko (ako európsky zástupca) vybrané ako náhrada.
Arény.
Zápasy preliminačných skupín sa uskutočnili v troch dejiskách:
Šen-jang J-5

Šen-jang J-5 alebo Ťien-5 (podrobnosti o názve pozri nižšie) je čínske jednomiestne stíhacie lietadlo, ktoré bolo odvodené od sovietskeho MiGu-17. 
Názvy.
Čínske názvy sú:
Lietadlá boli exportované pod označením F-5. Kódové označenie NATO pre tieto lietadlá bolo „Fresco“.
Do roku 1964 sa lietadlá označovali:
Vznik a vývoj.
Stíhacie lietadlá boli prioritou pre čínske vojenské letectvo. Prvé prúdové lietadlá tohto typu boli MiGy-15 dodané do Číny vďaka spolupráci so ZSSR. Ako miestny názov pre tieto lietadlá prijali označenie J-2. Čínske lietadlá sa zúčastnili bojov s americkými lietadlami počas Kórejskej vojny. Bohužiaľ, skúsenosti z bojov neboli pre čínske orgány príliš povzbudivé. Číňanmi pilotované MiGy-15 čoraz viac nestačili na americké F-86 Sabre, pretože úroveň výcviku čínskych pilotov bola nízka. Postupne aj výkony lietadiel MiG-15 boli v niektorých parametroch o čosi nižšie než výkony F-86 Sabre. Táto situácia donútila Číňanov zaviesť do výzbroje modernizovanú verziu MiG-15bis, ktorý dostal označenie J-3. Američania nezostávali pozadu, a tak aj ich F-86 Sabre podliehali ďalším modernizáciám, ktoré im mali poskytnúť určité výhody. Tentokrát boli prijaté viaceré rozhodné opatrenia na rozhodovanie o zakúpení licencie v Sovietskom zväze na najnovší produkt MiGu, ktorým bolo lietadlo MiG-17. Výrobné linky v Číne začali s montážou lietadiel J-4, také bolo miestne označenie pre MiG-17. Všetky vtedy vyrobené lietadlá boli zostavené z dielov dovezených zo ZSSR. Týmto spôsobom výroby nebolo potrebné ďalej pokračovať, pretože v októbri 1954 sa uskutočnilo dôležité rozhodnutie. Čína totiž podpísala dohodu o licenčnej výrobe najnovšej verzie MiG-17F. Lietadlo bolo charakteristické novým prúdovým motorom Klimov VK-1F s prídavným spaľovaním. Na základe dohody so ZSSR dal ZSSR Číne technickú dokumentáciu, dve vzorové lietadlá, 15 sád k montáži na mieste, diely a komponenty pre výrobu ďalších desiatich kusov lietadiel. Prvý let MiGu-17 vyrobeného v Číne sa uskutočnil 8. apríla 1955. Bolo to ale lietadlo, ktoré bolo v Číne iba zmontované – všetky diely potrebné k montáži boli dovezené zo ZSSR. Prvý let lietadla (vtedy označovaného ako Tung-feng-101 alebo Typ 56), ktoré bolo úplne iba čínskej výroby sa uskutočnil 19. júla 1956.
Operačné nasadenie.
Stroje J-5 a JJ-5 boli v čínskom letectve používané vo veľkých počtoch, kým ich nahradili modernejšie stíhačky J-7. Malý počet dvojmiestnych JJ-5 je však stále v službe. Súčasnými používateľmi cvičného JJ-5 sú Čína, Pakistan a Zimbabwe. Jednomiestne stíhacie J-5 a ich sovietsky vzor MiG-17 v súčasnosti používajú vzdušné sily Burkiny Faso, Mali, Mozambiku, KĽDR, Demokratickej republiky Konga, Somálska, Sudánu a Tanzánie.
Majstrovstvá sveta v korfbale 2007

Majstrovstvá sveta v korfbale 2007 boli v poradí 8. majstrovstvá sveta v korfbale, ktoré organizuje Medzinárodná korfbalová federácia (IKF). Konali sa v dňoch od 1.10. novembra 2007 v Brne, v Česku, za účasti 16 tímov. Nováčikmi turnaja boli družstvá Číny a Ruska. Pôvodne sa mal turnaj konať v Prahe, po nesplnení sľúbených rekonštrukcií hál sa presunul do Brna. Zápasy sa odohrali v arénach Městská hala Vodova a Sportovní hala CESA VUT Brno. Štvrtý titul v rade získalo , ktoré vo finálovom stretnutí zvíťazilo nad .
Turnaj slúžil zároveň ako kvalifikácia na Svetové hry 2009, ktoré hostil Kao-siung. Kvalifikovalo sa na ne 7 najlepších družstiev.
V posledný deň sa v rámci turnaja v Brne uskutočnil aj zápas o celkového víťaza European Bowl 2007 medzi majstrom východnej () a západnej divízie (). 
Kvalifikácia.
Pozn: Tento kvalifikačný zápas bol historicky prvý zápas dvoch afrických družstiev.
Suresnes

Suresnes je mesto v metropolitnej oblasti Paríža vo Francúzsku v departemente Hauts-de-Seine a regióne Île-de-France. 
Poloha.
Suresnes leží na pravom brehu rieky Seiny. Na severe hraničí s mestom Puteaux, na východe s Parížom (hranicu tvorí Seina), na juhu s mestom Saint-Cloud, na západe s mestom Rueil-Malmaison a na severozápade s mestom Nanterre.
Dejiny.
Názov mesta sa prvý raz vyskytuje v latinskej podobe "Surisnæ". V roku 918 kráľ Karol III. daroval toto kráľovské panstvo Robertovi, parížskemu grófovi a opátovi opátstva Saint-Germain-des-Prés.
V roku 1593 tu mal kráľ Henrich IV. prejav pred katolíkmi kráľovskej armády a Ligy.
V roku 1844 začala na Mont Valérien na troskách kláštora Kongregácie kňazov Kalvárie výstavba vojenskej pevnosti. Počas prvej svetovej vojny sa Suresnes stalo významným centrom výroby granátov.
Dlhoročný starosta mesta Henri Sellier (vo funkcii 1919 – 1941) začal s výstavbou sídliska bytov s nízkym nájomným, ktoré dodnes stojí a je chránené ako historická pamiatka.
Počas druhej svetovej vojny pevnosť Mont Valérien využívali Nemci ako väznicu a popravisko odbojárov. Po vojne tu bol vybudovaný pamätník, kde sa každoročne 18. júna koná pietny akt.
Demografia.
"Počet obyvateľov"
Majstrovstvá Ázie a Oceánie v korfbale

Majstrovstvá Ázie a Oceánie v korfbale je vrcholné ázijsko-oceánske podujatie národných družstiev v korfbale, ktoré riadi Ázijská korfbalová federácia (IKF Asia) a Oceánska korfbalová federácia (IKF Oceania). Do roku 2010 ich riadila už zaniknutá Ázijsko-oceánska korfbalová federácia (AOKF). História majstrovstiev siaha do roku 1990, kedy sa v Indonézii konal prvý turnaj ázijsko-oceánskych majstrovstiev. Od roku 2006 prebiehajú so 4-ročnou periodicitou. Dominuje v nich družstvo , ktoré získalo takmer všetky majstrovské tituly.
Turnaj slúži zároveň ako kvalifikácia ázijských a oceánskych družstiev na majstrovstvá sveta.
Saint-Michel-sur-Orge

Saint-Michel-sur-Orge je mesto v južnej časti metropolitnej oblasti Paríža vo Francúzsku v departemente Essonne a regióne Île-de-France. Od centra Paríža je vzdialené 24,7 km. Má asi 20 000 obyvateľov.
Susedné obce.
Saint-Michel-sur-Orge susedí s Longpont-sur-Orge, Sainte-Geneviève-des-Bois, Brétigny-sur-Orge a Le Plessis-Pâté.
Vývoj počtu obyvateľov.
"Počet obyvateľov"
Doprava.
Saint-Michel-sur-Orge obsluhuje rovnomenná stanica parížskej prímestskej železnice RER, linka C.
Externé odkazy.
Oficiálna stránka
Saint-Malo (mesto)

Saint-Malo [sen malo] je francúzske prístavné mesto v departemente Ille-et-Vilaine a regióne Bretónsko. Má asi 48 000 obyvateľov.
Mesto leží v zálive Lamanšského prielivu a medzi Bretónskom a Normandiou. Maximálny rozdiel prílivu a odlivu je až 15 m. Stredisko cestovného ruchu, východne leží Le Mont-Saint-Michel.
Vývoj počtu obyvateľov.
"Počet obyvateľov"
Peter Maslo

Peter Maslo (* 2. február 1987, Trstená) je slovenský futbalista hrajúci na poste obrancu.
Životopis.
Peter Maslo začal s futbalom ako 9 ročný v Tvrdošíne, kde pôsobil do svojich 17 rokov. Od roku 2002 hral v klube Dlhá nad Oravou ako obranca s číslom 17. Po dvoch rokoch pôsobenia si ho všimli v klube MFK Ružomberok, kde až do leta pôsobil ako obranca v základnej zostave. V lete 2014 prestúpil do poľského klubu Termalica Bruk-Bet Nieciecza.
Peter Maslo reprezentoval Slovensko vo výbere do 21 rokov.